Ehdotus neuvoston päätökseksi Euroopan audiovisuaalisten ohjelmien teollisuuden ammattilaisten koulutusohjelman täytäntöönpanosta (MEDIA II - Koulutus) (1996-2000)



Virallinen lehti nro C 108 , 29/04/1995 s. 0004



Ehdotus neuvoston päätökseksi Euroopan audiovisuaalisten ohjelmien teollisuuden ammattilaisten koulutusohjelman täytäntöönpanosta (MEDIA II - Koulutus) (1996-2000) (95/C 108/04) (ETA:n kannalta merkityksellinen teksti) KOM(94) 523 lopull. - 95/0026(SYN) (Komission esittämä 28 päivänä helmikuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 127 artiklan 4 kohdan, ottaa huomioon komission ehdotuksen, ottaa huomioon talous- ja sosiaalikomitean lausunnon, noudattaa perustamissopimuksen 189 c artiklassa määrättyä menettelyä, sekä katsoo, että Eurooppa-neuvostossa Brysselissä 10 ja 11 päivänä joulukuuta 1993 kokoontuneet valtionpäämiehet tai hallitusten päämiehet ovat hyväksyneet valkoisen kirjan "Kilpailukyvystä, kasvusta ja työllisyydestä" Euroopan unionin ja sen jäsenvaltioiden toiminnan viitteeksi kannattaen teollisen kehityksen suuntausta, joka perustuu yleismaailmalliseen kilpailuun, kasvun ja työllisyyden osatekijään; edellä mainitussa valkoisessa kirjassa, ja erityisesti sen 7 luvussa, vahvistetaan tarve mukauttaa ammatilliset pätevyydet teollisuuden ja teknologian muutoksiin, Eurooppa-neuvostossa Korfulla 24 ja 25 päivänä kesäkuuta 1994 kokoontuneet valtionpäämiehet tai hallitusten päämiehet ovat ottaneet huomioon Bangemannin ryhmän kertomuksen "Eurooppa ja maailmanlaajuinen tietoyhteiskunta - Suosituksia Euroopan neuvostolle", jossa tunnustetaan erityisesti audiovisuaalisen teollisuuden ohjelmien sisällön strateginen merkitys, perustamissopimuksen 128 artiklan 4 kohdan mukaisesti yhteisön on otettava huomioon muussa saman sopimuksen puitteissa toteutettavassa toiminnassa kulttuurinäkökohdat; sen on huolehdittava siitä, että ohjelmaan osallistuminen heijastaa eurooppalaisen kulttuurin monimuotoisuutta, yhteisessä kokouksessaan 28 päivänä syyskuuta 1994 "teollisuus/teleliikenne" neuvosto on hyväksynyt komission 19 päivänä heinäkuuta 1994 antaman tiedonannon nimeltä "Kohti tietoyhteiskuntaa Euroopassa: toimintasuunnitelma" (1) ja painottanut tarvetta parantaa Euroopan audiovisuaalisen teollisuuden kilpailukykyä, neuvosto on ottanut huomioon komission 1 päivänä syyskuuta 1994 antaman tiedonannon "Euroopan unionin teollisuuden kilpailupolitiikka" (2), jossa osoitetaan teknologioiden, tuotteiden, (erityisesti audiovisuaalisten) ohjelmien sekä niihin liittyvien palvelujen ja verkostojen kehitysnäkymien välinen läheinen yhteys ja jossa muistutetaan, että on välttämätöntä "nostaa inhimillisten voimavarojen koulutustasoja" Euroopan teollisuuden kilpailukyvyn varmistamiseksi, neuvosto on ottanut huomioon 17 päivänä kesäkuuta 1994 vihreän kirjan "Audiovisuaalisia ohjelmia tuottavan teollisuuden kehittämisen strategiset vaihtoehdot" (3), komissio on kuullut alan ammattilaisia edellä mainitussa vihreässä kirjassa esitellyistä vaihtoehdoista erityisesti järjestämällä "Euroopan audiovisuaalikonferenssin" Brysselissä 30 päivästä kesäkuuta 2 päivään heinäkuuta 1994, Euroopan parlamentti on tutkinut päätöslauselmassaan 6 päivänä toukokuuta 1994 (4) audiovisuaalisen alan ongelmia neuvoston direktiivin 89/552/ETY (5) (Televisio ilman rajoja) mukaisesti valmistellessaan "Euroopan audiovisuaalikonferenssia" ja arvioinut, että ne etusijalle asetettavat tekijät, jotka määriteltiin erityisesti MEDIAohjelman muutoksista käytävän keskustelun aikana, eli rahoitusjärjestelmät, esituotanto, levitys ja koulutus, muodostavat olennaisen päämäärän, joka on saavutettava systemaattisten ja lujien eurooppalaisten verkostojen hahmottelemiseksi, talous- ja sosiaalikomitea on antanut lausunnon (6) vihreästä kirjasta "Audiovisuaalisia ohjelmia tuottavan teollisuuden kehittämisen strategiset vaihtoehdot" ja arvioinut, että "MEDIAn kaltaisilla Euroopan mittakaavassa laadituilla ohjelmilla voisi olla myönteinen vaikutus ohjelmien rakenteen ja Euroopan tuotantokeinojen kehitykseen", komissio on pannut täytäntöön neuvoston päätöksellä 90/685/ETY (7) antaman "Toimintaohjelman Euroopan audiovisuaalisen teollisuuden kehittämisen edistämiseksi (Media 1991-1995)", johon kuuluu erityisesti audiovisuaalisia ohjelmia tuottavan teollisuuden alalla toimivien ammattilaisten pätevyyden lisäämiseen tähtäävä koulutustoiminta, neuvosto kokouksessaan 5 päivänä marraskuuta 1993 tutustuttuaan komission 23 päivänä heinäkuuta 1993 antamaan tiedonantoon, joka koski MEDIA-ohjelmasta kaksi vuotta sen täytäntöönpanon jälkeen laadittua arviointikertomusta, totesi, että olisi tutkittava sellaisia toimenpiteitä, jotka olisivat tarpeen MEDIA II -ohjelman käynnistämiseksi vuoden 1995 jälkeen, Eurooppa-neuvosto kokouksessaan Essenissä 9 ja 10 päivänä joulukuuta 1994 pyysi komissiota tekemään ehdotuksia uutta MEDIA-ohjelmaa varten, neuvosto on tehnyt 6 päivänä joulukuuta 1994 päätöksen 94/819/EY (8), jolla perustettiin "Leonardo da Vinci"-toimintaohjelma panemaan täytäntöön Euroopan yhteisön ammatillisen koulutuksen politiikkaa; tämän päätöksen 8 artiklan 1 kohdassa määrätään, että komissio huolehtii siitä, että Leonardo da Vinci -ohjelma ja muut koulutusalaan liittyvät yhteisön toimenpiteet muodostavat yhtenäisen kokonaisuuden, olisi varmistettava asianmukainen yhteensovittaminen rakennerahastojen tavoitteiden puitteissa aloitettujen ammatillista koulutusta koskevien toimenpiteiden kanssa, Euroopan audiovisuaalimarkkinoiden syntyyn tarvitaan markkinoiden uuteen ulottuvuuteen mukautettuja ammatillisia pätevyyksiä erityisesti audiovisuaalisen alan taloudellisessa ja kaupallisessa hallinnossa sekä uusien ohjelmien suunnittelu-, kehitys-, tuotanto- ja levitysvaiheissa käytettävien teknologioiden käytössä, alan ammattilaisille olisi annettava sellaiset pätevyydet, että heidän on mahdollista parhaiten hyötyä audiovisuaalisten ohjelmien markkinoiden eurooppalaisesta ja kansainvälisestä ulottuvuudesta, ja heitä on kannustettava kehittämään sellaisia hankkeita, jotka vastaavat näiden markkinoiden tarpeita, alan ammattilaisten peruskoulutukseen on sisällytettävä taloustieteen ja teknologian keskeisiä tietoja, ja näiden alojen nopea kehitys merkitsee sitä, että jatkuva koulutustoiminta on välttämätöntä, alan ammatillisten koulutuskeskusten verkostoitumista on edistettävä tietotaidon vaihdon helpottamiseksi sekä koulutusmoduulien kehittämiseksi Euroopan tasolla, ammatilliselle koulutukselle annettavan tuen osalta on otettava huomioon sellaiset rakenteelliset tavoitteet kuin itsenäisen tuotantosektorin ja erityisesti pien- ja keskisuurten yritysten kehittäminen tai luomis- ja tuotantopotentiaalin kehittäminen sellaisissa maissa tai sellaisilla alueilla, joiden audiovisuaalinen tuotantokapasiteetti on alhainen, ja/tai jotka ovat kooltaan ja kielialueeltaan pieniä, ja kaikki tässä ohjelmassa säädetyt toimenpiteet on suunnattu toissijaisuusperiaatetta noudattaen kansojen väliseen yhteistyöhön, joka tuo lisäarvoa jäsenmaissa kehitetyille tai alan kouluttajien kehittämille toimenpiteille, ON PÄÄTTÄNYT SEURAAVAA: 1 artikla Hyväksytään tammikuun 1 päivästä 1996 alkaen viiden vuoden ajanjaksoksi koulutusohjelma (jäljempänä "ohjelma"), jonka tarkoituksena on jäsenmaiden toimenpiteitä täydentäen antaa audiovisuaalisen alan ammattilaisille erityisesti taloudellisen ja kaupallisen hallinnon alalla ja uusien teknologioiden käytössä ne pätevyydet, joiden avulla heidän on mahdollista täysin hyötyä markkinoiden eurooppalaisesta ulottuvuudesta. 2 artikla Ohjelman tavoitteet ovat seuraavat: 1. Alan teollisuuden tarpeiden tyydyttäminen ja sen kilpailukyvyn edistäminen audiovisuaalisen alan ammattilaisten perus- ja jatkokoulutuksen kehittämiseen myötävaikuttamalla niin, että he saavat ne tiedot ja taidot, jotka ovat tarpeen otettaessa huomioon eurooppalaiset markkinat yrityksiä ja projekteja kehitettäessä erityisesti seuraavilla aloilla: - taloudellinen ja kaupallinen hallinto mukaan lukien oikeussäännöt, - uusien teknologioiden käyttö ja kehittäminen lisäarvoltaan huomattavien ohjelmien tuotannossa. 2. Yhteistyön ja tietotaidon vaihdon kehittäminen osapuolten välillä, joita koulutus koskee: koulutuskeskukset, ammatillinen sektori ja yritykset, 3 artikla Liitteessä kuvatut toimet pannaan täytäntöön 2 artiklassa määrättyjen tavoitteiden toteuttamiseksi. Ne pannaan täytäntöön 6 artiklassa määrättyä menettelyä noudattaen. 4 artikla Ne, jotka saavat yhteisöltä tukea ja jotka osallistuvat 3 artiklassa tarkoitettujen toimien täytäntöönpanoon, osallistuvat huomattavassa määrin niiden rahoitukseen; yhteisöltä saatava rahoitus ei ylitä 75 prosenttia toimien kustannuksista. 5 artikla 1. Komissio on vastuussa ohjelman toteuttamisesta. Komissiota avustaa neuvoa-antava komitea, joka on perustettu tehdyllä neuvoston päätöksellä 95/. . ./EY Euroopan audiovisuaalisten teosten kehityksen ja levityksen edistämisohjelman ("MEDIA II" - kehittely ja levitys) (1996-2000) täytäntöönpanoa koskevalla päätöksellä. 2. Komission ehdotus toimenpiteiksi ja tätä ehdotusta koskeva komitean kuulemismenettely ovat samanlaiset kuin ne, jotka on määrätty 1 kohdassa tarkoitetun päätöksen 6 artiklan 2 ja 3 kohdassa. 6 artikla Kolmen vuoden kuluttua ohjelman täytäntöönpanosta ja kuuden kuukauden kuluessa tämän ajanjakson päättymisestä komissio esittää Euroopan parlamentille, neuvostolle ja talous- ja sosiaalikomitealle saavutetuista tuloksista arviointikertomuksen, ja tarvittaessa liitteenä sen aiheelliset ehdotukset. Ohjelman toteuttamisen päätteeksi komissio esittää Euroopan parlamentille, neuvostolle ja talous- ja sosiaalikomitealle kertomuksen ohjelman toteuttamisesta ja tuloksista. (1) KOM(94) 347 lopullinen, 19.7.1994 (2) KOM(94) 319 lopullinen, 14.9.1994 (3) KOM(94) 96 lopullinen, 6.4.1994 (4) EYVL N:o C 205, 25.7.1994, s. 561 (5) EYVL N:o L 298, 17.10.1989, s. 23 (6) TSK 1000/94, 14.9.1994, s. 6 (7) EYVL N:o L 380, 31.12.1990, s. 37 (8) EYVL N:o L 340, 29.12.1994, s. 8 LIITE 1. TÄYTÄNTÖÖNPANTAVAT TOIMINNAT Ohjelman tarkoituksena on tehdä alan ammattilaisille mahdolliseksi mukautua audiovisuaalisen alan markkinoiden eurooppalaiseen ja kansainväliseen ulottuvuuteen edistämällä koulutusta taloudellisen ja kaupallisen hallinnon, oikeussääntöjen sekä uusien teknologioiden aloilla. Ehdotetut toiminnat soveltuvat sekä perus- että jatkokoulutukseen. 1.1 Taloudellisen ja kaupallisen hallinnon koulutus Tämän koulutuksen tarkoituksena on kehittää alan ammattilaisten kykyä ymmärtää ja käyttää eurooppalaista ulottuvuutta audiovisuaalisten ohjelmien kehittämis-, tuotanto- sekä levitys- ja markkinointialoilla. Ehdotetut toiminnat koostuvat - hallinnollisen koulutuksen moduuleiden määrittelyn ja ajan tasalle saattamisen edistämisestä kansallisia tai alueellisia aloitteita täydentäen, - näiden moduuleiden olemassaoleviin koulutusohjelmiin sisällyttämisen edistämisestä, - koulutusaloitteiden verkostoinnista ja alan kouluttajien ja opiskelijoiden/ammattilaisten vaihdon helpottamisesta apurahoja myöntämällä, järjestämällä harjoittelujaksoja muissa jäsenvaltioissa toimivissa yrityksissä sekä myötävaikuttamalla kouluttajien koulutukseen. 1.2 Uusia teknologioita koskeva koulutus Tämän koulutuksen tarkoituksena on kehittää ammattilaisten kykyä käyttää pitkälle kehittyneitä luomistekniikkoja erityisesti infografian, multimedian ja interaktiivisuuden aloilla. Ehdotetut toiminnat koostuvat - audiovisuaalisen alan uusia teknologioita koskevan koulutuksen moduuleiden määrittelyn ja ajan tasalle saattamisen edistämisestä kansallisia tai alueellisia aloitteita täydentäen, - näiden moduuleiden sisällyttämisen helpottamisesta olemassaoleviin koulutusohjelmiin, - koulutusaloitteiden verkostoinnista, alan kouluttajien ja opiskelijoiden/ammattilaisten vaihdon helpottamisesta apurahoja myöntämällä, järjestämällä harjoittelujaksoja muissa jäsenvaltioissa toimivissa yrityksissä sekä osallistumalla kouluttajien koulutukseen. 2. TÄYTÄNTÖÖNPANOMENETTELY 2.1 Toimintatapa Ohjelman toteuttamiseksi komissio toimii tiiviissä yhteistyössä asianomaisten osapuolten (koulutuskeskusten, alan ammattilaisten yhdistysten, yritysten) kanssa. Komissio pitää huolen siitä, että ohjelmaan osallistuvien alan ammattilaisten jakauma on maantieteellisesti tasapainoinen ja että he edustavat Euroopan kulttuurin monimuotoisuutta. 2.2 Rahoitus Yhteisön antamien varojen on tarkoitus toimia kannustimina kansallisille/alueellisille osapuolille ja saada ne vahvistamaan olemassaolevia koulutusmuotoja lisäämällä niihin hallintoa ja uusia teknologioita koskevia moduuleja. Yhteisön osuus on enintään 75 prosenttia koulutuskustannuksista. Lopusta vastaavat kansalliset/alueelliset osapuolet. Nämä valitaan tarjouspyyntöjen perusteella. Ne talousarvion osat, jotka varataan hallinnolliseen ja uusiin teknologioihin liittyvään koulutukseen, riippuvat tarjouspyyntöjen pyytämisen jälkeen esitetyistä ehdotuksista. 2.3 Täytäntöönpano Koulutusohjelman täytäntöönpanossa komissiota avustaa palvelurakenne, joka soveltuu koordinoimaan toimintalinjojen puitteissa määriteltyjen tehtävien suorittamista. Tämä rakenne valitaan tarjouspyyntöjen perusteella. Komissio laatii rakenteen toimintaehdot, joissa täsmennetään toimintalinjojen puitteissa määriteltyjen tehtävien täytäntöönpanoa koskevat yksityiskohtaiset säännöt. Rakenteen on oltava yleishyödyllinen voittoa tavoittelematon elin. Rakenteen valintakriteereissä tulee ottaa erityisesti huomioon - ammatillinen kokemus koulutusalalla, erityisesti taloudelliseen ja kaupalliseen hallintoon, oikeussääntöihin ja uusiin teknologioihin liittyvässä koulutuksessa, - yhteydet alan piireihin eurooppalaisella, kansallisella ja alueellisella tasolla, - perusteelliset tiedot eurooppalaisesta audiovisuaalisesta teollisuudesta sekä unionin politiikasta tällä alalla, - hallinnollinen kokemus kansojen välisellä tai eurooppalaisella tasolla, - toimijoiden pätevyys ja hallinnollisen infrastruktuurin lujuus.